text: [{"text_idx": "#000000", "text": "Leitar tu\u0301 eftir Nudlavirkinum, try\u0301st her"}, {"text_idx": "#000001", "text": "Veri\u00f0 go\u0301\u00f0 vi\u00f0 hv\u00f8r annan, og lu\u0301gvi\u00f0 minni\nThere is a time, there is a place"}, {"text_idx": "#000002", "text": "vi\u00f0merkingarMest lisnu nudlarnir i\u0301 2014 - NUDLAR on Ein gongutu\u0301r vi\u00f0 sjo\u0301varma\u0301lanMest lisnu nudlarnir i\u0301 2014 - NUDLAR on Eg havi a\u0301lit a\u0301 f\u00f8royingumMest lisnu nudlarnir i\u0301 2014 - NUDLAR on S\u00f8gan um MC-Ha\u0301r \u2013 Fyrstu a\u0301riniMest lisnu nudlarnir i\u0301 2014 - NUDLAR on Lisbeth er ordiligt fo\u0301lkMest lisnu nudlarnir i\u0301 2014 - NUDLAR on Vi\u00f0 Anthony i\u0301 oyrunum og Agga i\u0301 huganum"}, {"text_idx": "#000004", "text": "Kaj Leo: Ikki gera sum 200 sigur, ikki gera sum 200 sigur"}, {"text_idx": "#000005", "text": "Ju\u0301, Fokk, ju\u0301! 200 er aftur"}, {"text_idx": "#000007", "text": "Ta\u00f0 er ein go\u0301\u00f0 kensla, at 200 aftur ristir i\u0301 f\u00f8roysku li\u0301kas\u00e6luna og gevur idiotunum og bandittunum ein feitan mi\u00f0fingur. Fokk ju\u0301, sum eg eri vi\u00f0 uppa\u0301 ny\u0301ggju 200 fl\u00f8guna og fra\u0301li\u0301ka dokumentarfilimin hja\u0301 filmsnillinginum Sakaris Sto\u0301ra\u0301."}, {"text_idx": "#000008", "text": "Eg kann ikki umm\u00e6la 200, ti\u0301 ta\u00f0 skal eingin loyna vera, at tveir av trimum 200 limum teljast millum bestu vinmenn mi\u0301nar, ein av teimum er ennta\u0301 stjo\u0301ri hja\u0301 m\u00e6r, hin tri\u00f0ja limin kenni somulei\u00f0is sera v\u00e6l, so habilititurin er av helviti til. Hetta ver\u00f0ur i\u0301 sta\u00f0in ein huglei\u00f0ing."}, {"text_idx": "#000009", "text": "Men eg var altso til filmfrumsy\u0301ning og u\u0301tga\u0301vukonsert vi\u00f0 200 i\u0301 gja\u0301r, og fokk sum ta\u00f0 var feitt. Eg hev\u00f0i longu hoyrt ny\u0301ggju fl\u00f8guna, so ta\u00f0 undra\u00f0i meg ikki, at ny\u0301ggju l\u00f8gini vo\u0301ru go\u0301\u00f0. 200 levera alti\u0301\u00f0 eina go\u0301\u00f0a framf\u00f8rslu, so eg visti, at konsertin fo\u0301r at vera go\u0301\u00f0, og ta\u00f0 var\u00f0 hon sanniliga eisini. Trummur, bassur, gittar og grefligt kjaftaslit fyri allar pengarnar, eitt gott bland av \u00f8llum ti\u0301 ny\u0301ggja og klassikarum, sum Leoland, Skitni Kartni og Moggh\u00f8vd."}, {"text_idx": "#000010", "text": "Eg ma\u0301 to\u0301 vi\u00f0ganga, at tann ha\u0301mentanarligi statusurin, sum 200 hevur fingi\u00f0 tyktist eitt sindur komiskur, tali\u00f0 av stjo\u0301rum, akademikarum, millumlei\u00f0arum og politikarum, mundi\u00f0 neyvan havt veri\u00f0 h\u00e6gri\u00f0, um talan var um ein yrkingaupplestur hja\u0301 Jo\u0301anesi Nielsen ella frumframf\u00f8rsluni av einari ny\u0301ggjari f\u00f8royskari opera, og ta\u00f0 er sku ikki serliga punk! N\u00e6r hevur punkur veri\u00f0 eliterur?"}, {"text_idx": "#000011", "text": "Men hetta er to\u0301 ivaleyst ein sta\u00f0festing av, at 200 hevur ein ty\u0301dningarmiklan leiklut i\u0301 okkara samfelag, og at tey skilabestu h\u00f8vdini her i\u0301 F\u00f8royum vir\u00f0ismeta henda leiklut."}, {"text_idx": "#000012", "text": "200 er r\u00f8ddin, i\u00f0 framum a\u00f0rar vi\u0301sur okkum a\u0301 o\u0301r\u00e6tt. Vi\u00f0 skemtiligum rokkpunki, sum fangar, f\u00e6r 200 bo\u00f0skapin u\u0301t, um hv\u00f8r bestemmar i\u0301 Leoland. Hesa r\u00f8ddina kunnu politikarar ikki fa\u0301a at makka r\u00e6tt, hv\u00f8rki vi\u00f0 samanleggingum ella ho\u0301ttanum um sparingar."}, {"text_idx": "#000013", "text": "200 er vi\u00f0 \u00f8\u00f0rum or\u00f0um li\u0301vsney\u00f0ugt, serliga i\u0301 dag, ta\u0301 okkara samfelag i\u0301 st\u00f8rri mun enn nakranti\u0301\u00f0 a\u0301\u00f0ur er ho\u0301tt innani\u0301fra\u0301, ella skuldi eg sagt omani\u0301fra\u0301. Hetta tekur 200 st\u00f8\u00f0i\u00f0 i\u0301. Tekstirnir a\u0301 ny\u0301ggju u\u0301tga\u0301vuni eru sera beinraknir:"}, {"text_idx": "#000015", "text": "ti\u0301 200 pj\u00f8vist ikki at makka r\u00e6tt!"}, {"text_idx": "#000016", "text": "I\u0301 fyrsta stakfl\u00f8gu u\u0301tsp\u00e6linum spyr 200, hvar k\u00e6rleikin bleiv av, well eg f\u00f8ldi k\u00e6rleikan i\u0301 gja\u0301r, ta\u0301 eg saman vi\u00f0 h\u00f8gum og la\u0301gum br\u00f8la\u00f0i"}, {"text_idx": "#000018", "text": "Onkur hevur eftirly\u0301st, hvar listafo\u0301lkini hava veri\u00f0 i\u0301 stri\u0301\u00f0num mo\u0301ti systematisku ni\u00f0urlagingini av v\u00e6lfer\u00f0arsamfelagnum. Well, endiliga hendir okkurt ny\u0301ggja 200 fl\u00f8gan Vendetta er her!"}, {"text_idx": "#000019", "text": "21. apri\u0301l hevur F\u00f8roya mest samfelagsrevsandi bo\u0301lkur u\u0301tga\u0301vukonsert og frumsy\u0301ning av dokumentarfilminum \u201cViva la Vendetta\u201d hja\u0301 Sakaris Sto\u0301ra\u0301."}, {"text_idx": "#000020", "text": "Nudlar hevur sloppi\u00f0 at lurta vi\u00f0, og kann sta\u00f0festa, at Vendetta ikki bert er ein sto\u0301rur feitur mi\u00f0fingur til BADH samgonguna, men eisini eitt to\u0301nleikaverk, i\u00f0 ma\u0301 metast, sum ta\u00f0 mest fo\u0301lksliga hja\u0301 200 si\u0301\u00f0an Viva La Republica. A\u0301 fl\u00f8guni eru fleiri l\u00f8g, vi\u00f0 so sto\u0301rari poppgo\u0301\u00f0sku, at longu eftir fyrstu lurtan syngur tu\u0301 vi\u00f0 og trallar tey aftan a\u0301."}, {"text_idx": "#000021", "text": "Eg gle\u00f0i meg longu til, ta\u0301 200 fer at gera onkran festival til eitt risasto\u0301rt mo\u0301tm\u00e6listiltak.\nDyrnar lata upp kl. 22:00."}, {"text_idx": "#000022", "text": "Filmurin ver\u00f0ur vi\u0301stur kl. 22:45"}, {"text_idx": "#000023", "text": "Atgongumerki fa\u0301ast i\u0301 Tutl fra\u0301 ty\u0301sdegnum 10. apri\u0301l\nKostna\u00f0ur 200 kr (inkl. fl\u00f8ga + DVD). Altso; konsert + filmsy\u0301ning + fl\u00f8ga+DVD fyri 200 fokking kr!"}, {"text_idx": "#000024", "text": "Punk trio\u2019in The Dreams leggur i\u0301 morgin si\u0301\u00f0stu hond a\u0301 uppt\u00f8kurnar av fyrstu fl\u00f8guni hja\u0301 bo\u0301lkinum. Fl\u00f8gan punkar f\u00f8royska sangskattin og f\u00e6r Gr\u00f8nu Sangbo\u0301k at ljo\u0301\u00f0a, sum hon onganti\u0301\u00f0 hevur ljo\u0301\u00f0a\u00f0 a\u0301\u00f0ur."}, {"text_idx": "#000026", "text": "The Dreams hevur hesar seinastu vikurnar tiki\u00f0 10 l\u00f8g upp, tey flestu av hesum eru sannir slagarar. Hettar eru l\u00f8g sum Til allar vinir hja\u0301 Bla\u0301tt, 80\u2019ini hja\u0301 Fr\u00e6ndum, Sirku\u0301s Tinganes hja\u0301 Annfinn & Co., Sasa sa sa hja\u0301 Georg eystan A\u0301, Forelska\u00f0ur sjo\u0301nleikari hja\u0301 Pa\u0301ll Finnur Pa\u0301ll, Eg siti so eina hja\u0301 Vestmonnum og Nummar hja\u0301 Terja Rasmussen. Teir tolka eisini Nalju klassikaran \u201cSjeikurin\u201d, i\u00f0 Poppkorn eisini tolka\u00f0u herfyri. Men Eirikur Gilston Corfitz Andersen bassleikari i\u0301 The Dreams lovar, at teirra u\u0301tga\u0301va ver\u00f0ur no\u0301gv betur, og flennur. Hann sigur, at teir eru \u00f8giliga v\u00e6l n\u00f8gdir vi\u00f0 u\u0301rsliti\u00f0. Ta\u00f0 hevur rigga\u00f0 v\u00e6l, at gj\u00f8rt l\u00f8gini um til Popppunk. I\u0301 sti\u0301l minnur fl\u00f8gan um eitt nu\u0301 Green Day, Blink 182 og Sum 41, sigur hann. \u201cVit hava sp\u00e6lt popppunk i\u0301 4-5 a\u0301r nu\u0301, so ta\u00f0 liggur heilt na\u0301tu\u0301rligt hja\u0301 okkum, at sp\u00e6la l\u00f8gini i\u0301 okkara sti\u0301li\u201d, sigur hann."}, {"text_idx": "#000028", "text": "Ta\u00f0 eru teir i\u0301 The Dreams, i\u00f0 sja\u0301lvir hava valt l\u00f8gini. Hetta var\u00f0 m.a. gj\u00f8rt vi\u00f0 at bla\u00f0a i\u0301 Gr\u00f8nu Sangbo\u0301k grei\u00f0ir Eirikur fra\u0301. No\u0301gv av l\u00f8gunum, i\u00f0 teimum da\u0301mdu h\u00f8vdu fimm vers og einki ni\u00f0urlag, so tey vo\u0301r\u00f0u droppa\u00f0i. Eftir so\u0301tu teir so at endans vi\u00f0 10 l\u00f8gum, i\u00f0 eru tey, i\u00f0 vera a\u0301 fl\u00f8guni."}, {"text_idx": "#000029", "text": "L\u00f8gini eru flest \u00f8ll kend, og a\u0301 onkran ha\u0301tt vor\u00f0in fo\u0301lkaogn. Men ein jokari er eisini vi\u00f0. Hetta er lagi\u00f0 \u201cNu\u0301 ert tu\u0301 ein onnur\u201d hja\u0301 Ey\u00f0un Nols\u00f8e av fl\u00f8guni Ey\u00f0un og Terji. Lagi\u00f0 gj\u00f8rdist onganti\u0301\u00f0 eitt sto\u0301rt hitt, men samb\u00e6rt The Dreams hevur ta\u00f0 sto\u0301rt hittpotentiali, og riggar v\u00e6l i\u0301 popppunk u\u0301tga\u0301vu."}, {"text_idx": "#000031", "text": "Eirikur sigur, at hann heldur, ta\u00f0 vera ringt at meta um, hv\u00f8rji l\u00f8g eru tey bestu a\u0301 fl\u00f8guni. Men hann er perso\u0301nliga serliga v\u00e6l n\u00f8gdur vi\u00f0 Til allar vinir og 80\u2019ini, i\u00f0 hann heldur rigga \u00f8giliga v\u00e6l."}, {"text_idx": "#000033", "text": "I\u0301 si\u0301\u00f0stu viku var\u00f0 almannakunngj\u00f8rt, at The Dreams fer at sp\u00e6la a\u0301 Spot-festivalinum i\u0301 A\u030arhus fyrsta vikuskifti\u00f0 i\u0301 juni. Men hetta er bert ein av fleiri konsertum vi\u00f0 The Dreams i\u0301 Danmark. I\u0301 l\u00f8tuni ver\u00f0ur arbeitt vi\u00f0 konsertum saman vi\u00f0 tveimum donskum bo\u0301lkum."}, {"text_idx": "#000034", "text": "F\u00f8royskur punkur a\u0301 SPOT Festivalinum"}, {"text_idx": "#000035", "text": "Tann st\u00f8rsti vinnufestivalurin i\u0301 Nor\u00f0anlondum kunnger\u00f0 a\u0301 heimasi\u0301\u00f0u si\u0301ni, at f\u00f8roysku bo\u0301lkarnir The Dreams og 200 skulu sp\u00e6la a\u0301 a\u0301rsins festivali, i\u00f0 ver\u00f0ur hildin i\u0301 A\u030arhus fyrst vikuskifti\u00f0 i\u0301 juni."}, {"text_idx": "#000036", "text": "Felagskapurin aftan fyri SPOT Festivalin bo\u00f0ar i\u0301 dag fra\u0301, at teir ba\u0301\u00f0ir fremstu f\u00f8roysku punkbo\u0301lkarnir 200 og The Dreams ver\u00f0a a\u0301 a\u0301rsins festivali, i\u00f0 er fyrsta vikuskifti\u00f0 i\u0301 juni."}, {"text_idx": "#000037", "text": "A\u0301 heimasi\u0301\u00f0u si\u0301ni skrivar festivalurin: \u201c...som noget nyt bliver f\u00e6r\u00f8sk musik i a\u030ar pr\u00e6senteret i samarbejde med Nordens Hus i Thorshavn: The Dreams med frontmanden Swardi spiller ny punk uden gr\u00e6nser \u2013 trioen blev opdaget af popdivaen Anastacia og a&r-legenden Olivier Bezadi i forbindelse med MTV-realityshowet \u201cThe A-Cut\u201d, hvor gruppen blev nummer tre. Og 200 byder pa\u030a politisk satire sunget pa\u030a f\u00e6r\u00f8sk med Elvis-vokal! Gruppen sa\u030a dagens lys i 1996 med det forma\u030al at bevise, at alternativ rock kan synges pa\u030a modersma\u030alet."}, {"text_idx": "#000038", "text": "SPOT \u2013 Festivalurin ver\u00f0ur s\u00e6ddur, sum ein tann ty\u0301dningarmikli festivalurin fyri ny\u0301ggjar bo\u0301lkar, fleiri hundra fo\u0301lk u\u0301r to\u0301nleikai\u0301dna\u00f0inum koma a\u0301 hv\u00f8rjum a\u0301ri\u00f0 til festivalin, og eitt nu\u0301 okkara egni Teitur fekk si\u0301ni fyrstu sambond, i\u00f0 seinni gj\u00f8rdist ein sa\u0301ttma\u0301li vi\u00f0 Universal a\u0301 hesum festivali."}, {"text_idx": "#000039", "text": "Hetta er fyrstu fer\u00f0, at The Dreams luttaka a\u0301 sto\u0301ra festivalinum i\u0301 A\u030arhus, me\u00f0an b\u00e6\u00f0i Niels og Uni u\u0301r 200 sp\u00e6ldu a\u0301 festivalinum i\u0301 1999 vi\u00f0 MC-Ha\u0301r."}, {"text_idx": "#000041", "text": "Eisini umbo\u00f0sma\u00f0urin hja\u0301 The Dreams Sverre Nols\u00f8e seg\u00f0i, at bo\u0301lkurin var gla\u00f0ur um hetta her\u00f0aklapp, og at teir gleddu seg til lutt\u00f8kuna a\u0301 festivalinum."}, {"text_idx": "#000042", "text": "Trummuleikandi jar\u00f0fr\u00f8\u00f0ingurin Uni A\u0301rting hevur havt ein virknan leiklut i\u0301 menningini av f\u00f8royskum to\u0301nleiki seinastu 14 a\u0301rini. Vi\u00f0 ti\u0301\u00f0ini er Uni vor\u00f0in ein av F\u00f8roya allar bestu trummuleikarum. A\u0301 Planet Awards er hann vi\u00f0 i\u0301 fy\u0301ra uppskotum til planetir."}, {"text_idx": "#000043", "text": "Uni A\u0301rting er fy\u0301ra fer\u00f0 i\u0301 uppskoti til planetir fyri si\u0301tt trummusp\u00e6l i\u0301 200 og hja\u0301 Peturi Po\u0301lsyni. Fl\u00f8gurnar Viva La Republica og Koma eru i\u0301 uppskoti til planetina fyri bestu u\u0301tga\u0301vu, 200 er i\u0301 uppskoti til planetina fyri besta f\u00f8royska og Petur Po\u0301lsson fyri besta ny\u0301ggja."}, {"text_idx": "#000044", "text": "Uni er ivaleyst best kendur sum orkumaskinan i\u0301 200, sum vi\u00f0 200 km/t buldrar avsta\u00f0. Hann er ein av F\u00f8roya bestu trummuleikarum og hevur seinastu 14 a\u0301rini veri\u00f0 ein ty\u0301dningarmikil vi\u00f0leikari i\u0301 menningini av f\u00f8royskum to\u0301nleiki."}, {"text_idx": "#000045", "text": "Fyrstu fer\u00f0 Uni var at si\u0301ggja a\u0301 f\u00f8royska to\u0301nleikapallinum var i\u0301 treskima\u0301lmsbo\u0301lkinum Oblivion. Oblivion var fyrsta f\u00f8royska bo\u00f0i\u00f0 uppa\u0301 ein bo\u0301lk, i\u00f0 sp\u00e6ldi hetta slagi\u00f0 av to\u0301nleiki. L\u00f8gini vo\u0301ru \u00f8ll egin og n\u00f8kur a\u0301 f\u00f8royskum. Hetta var i\u0301 1992 og var n\u00e6rum o\u0301hoyrt ta\u0301, ti\u0301 flest allir rokkbo\u0301lkar sp\u00e6ldu la\u0301nil\u00f8g i\u0301 teirri ti\u0301\u00f0ini, og teir, i\u00f0 skriva\u00f0u to\u0301nleik, skriva\u00f0u flest allir a\u0301 enskum."}, {"text_idx": "#000046", "text": "Eftir at Uni og bassleikandi sangarin Niels Arge Gala\u0301n go\u0301vust i\u0301 Oblivion, i\u00f0 to\u0301 helt a\u0301framm n\u00f8kur a\u0301r eftir hetta, stovna\u00f0u teir bo\u0301lkin Mold saman vi\u00f0 Niclasi Thorsteinssy\u0301ni, Kristin N. Bech og Gudmundi Helmsdal. Mold mynda\u00f0i tann f\u00f8royska grunge pallin i\u0301 fleiri a\u0301r, og var eitt sto\u0301rt to\u0301nleikanavn i\u0301 mi\u00f0jum 90\u2019a\u0301runum. Bo\u0301lkurin lutto\u0301k a\u0301 fyrstu Prix F\u00f8royar finaluni i\u0301 1995 og a\u0301 fyrstu Rock i\u0301 F\u00f8royum fl\u00f8guni hja\u0301 TUTL i\u0301 1995. Mold gav seinni tv\u00e6r fl\u00f8gur u\u0301t Mullich Mulli 1996 og i\u0301 1998 Sun Magnet."}, {"text_idx": "#000047", "text": "Saman vi\u00f0 Niels og bassleikaranum Mikael Blak stovna\u00f0i Uni alternativa rokkbo\u0301lkin 200. Burtur u\u0301r hesum samstarvi kom i\u0301 1997 sangurin \u201cVit eru 200\u201d a\u0301 TUTL fl\u00f8guni Rock i\u0301 F\u00f8royum 2, ein sangur sum skuldi pro\u0301gva at alternativur rokkur v\u00e6l kann syngjast a\u0301 f\u00f8royskum. 200 flutti seg yvir i\u0301 punkin og gav i\u0301 2001 fl\u00f8guna \u201c200%\u201d u\u0301t, vi\u00f0 speirekandi fullveldispunki og sangum um gimpar, hasj og helviti. 200 lutto\u0301k i\u0301 Prix F\u00f8royum i\u0301 1997 og i\u0301 2001, i\u0301 2001 eydna\u00f0ist ta\u00f0 at koma i\u0301 finaluna."}, {"text_idx": "#000048", "text": "I\u0301 1999 fo\u0301r trummuleikarin i\u0301 MC-Ha\u0301r u\u0301r bo\u0301lkinum eina viku a\u0301\u00f0renn uppt\u00f8kurnar til fl\u00f8guna Burn Me skuldu byrja. Ta\u0301verandi gittarleikarin i\u0301 MC-Ha\u0301r Niels Arge Gala\u0301n ringdi beint eftir Una, i\u00f0 trein inn i\u0301 uppt\u00f8kuh\u00f8li og sp\u00e6ldi ali\u0301kav\u00e6l fra\u0301li\u0301kt a\u0301 fl\u00f8guni. B\u00e6\u00f0i Niels og Uni fo\u0301ru stutt eftir burtur u\u0301r bo\u0301lkinum og l\u00f8gdu n\u00e6stu a\u0301rini alla si\u0301na orku i\u0301 hjartabarni\u00f0 200."}, {"text_idx": "#000049", "text": "I\u0301 2004 flutti Uni heim til F\u00f8royar aftan a\u0301 at hava veri\u00f0 i\u0301 Danmark og lisi\u00f0 jar\u00f0fr\u00f8\u00f0i.To\u0301nlistarliga gj\u00f8rdist 2005 a\u0301ri\u00f0 har 200 gj\u00f8rdust F\u00f8roya st\u00f8rsti rokkbo\u0301lkur. Teir vo\u0301ru f\u00f8royska h\u00f8vu\u00f0snavni\u00f0 a\u0301 tveimum festivalum, sp\u00e6ldu a\u0301 AME i\u0301 F\u00f8royum og i\u0301 Danmark, teir vo\u0301ru i\u0301 Gr\u00f8nlandi og sp\u00e6ldu a\u0301 festivali har, umframt sera v\u00e6leydna\u00f0a lutt\u00f8ku a\u0301 i\u0301slendska festivalinum Airwaves. Teir hava havt eitt lag ovast a\u0301 15 teimum bestu i\u0301 9 vikur, hava ligi\u00f0 ovast a\u0301 s\u00f8lulistanum i\u0301 fleiri vikur, og sp\u00e6ldu a\u0301 Mentanarna\u0301ttini fyri einum stu\u0301gvandi fullum SMS."}, {"text_idx": "#000050", "text": "Ny\u0301ggjasta fl\u00f8gan hja\u0301 200 Viva La Republica kom u\u0301t i\u0301 2005. Hon hevur fingi\u00f0 fra\u0301li\u0301k umm\u00e6li, og er vor\u00f0in fo\u0301lkaogn. Ta\u00f0 er einki undur i\u0301, at bo\u0301lkurin er i\u0301 uppskoti til tv\u00e6r Planet vir\u00f0isl\u00f8nir."}, {"text_idx": "#000052", "text": "2005 gj\u00f8rdist eisini a\u0301ri\u00f0, ta\u0301 Uni veruliga byrja\u00f0i at gera um seg uttan Niels Arge Gala\u0301n. Si\u0301\u00f0an fyrstu ti\u0301\u00f0ina i\u0301 Oblivion hava Niels og Uni sp\u00e6lt saman. Men i\u0301 bo\u0301lkinum hja\u0301 Knu\u0301t Ha\u0301berg Eysturstein sp\u00e6lir Uni og ikki Niels, ta\u00f0 sama er galdandi i\u0301 bo\u0301lkinum hja\u0301 Peturi Po\u0301lsyni. A\u0301 fl\u00f8guni hja\u0301 Peturi leggur Uni trygga botnin, og er motorurin i\u0301 berur fl\u00f8guna fram. Uni er vi\u00f0 a\u0301runum vor\u00f0in ein av F\u00f8roya bestu trummuleikarum."}, {"text_idx": "#000053", "text": "Niels Arge Gala\u0301n um Una:\n\u201dUni er besti trummusp\u00e6lari, eg nakranti\u0301\u00f0 havi sp\u00e6lt vi\u00f0. Vit ba\u0301\u00f0ir hava sp\u00e6lt to\u0301nleik saman si\u0301\u00f0ani vit vo\u0301ru 14. Uni er raskasti ma\u00f0ur, eg kenni. Hevur 2 li\u0301tlar synir, hu\u0301s, bil og unnustu, er vi\u00f0 at gerast doktari i\u0301 jar\u00f0fr\u00f8\u00f0i OG sp\u00e6lir i\u0301 har\u00f0asta rokkorkestri i\u0301 landinum. Eg eri sera, sera go\u0301\u00f0ur vi\u00f0 Una. Hann er mi\u0301n besti vinma\u00f0ur.\u201d"}, {"text_idx": "#000054", "text": "\u201cEg iva\u00f0ist onganti\u0301\u00f0 i\u0301, um hv\u00f8r skuldi sp\u00e6la trummur. Uni er ein fantastiskur trummusla\u0301\u00f0ari.\u201d"}, {"text_idx": "#000055", "text": "U\u0301tga\u0301vur har Uni A\u0301rting hevur luttiki\u00f0:"}, {"text_idx": "#000060", "text": "Muscleman-Bla\u00f0 var a\u0301rsins lag a\u0301 15 teimum bestu."}, {"text_idx": "#000061", "text": "Ta\u0301 allar 15 t\u00e6r bestu sendingarnar vo\u0301ru taldar upp var ta\u00f0 lagi\u00f0 Muscleman-Bla\u00f0, i\u00f0 var a\u0301rsins hittlag a\u0301 15 teimum bestu."}, {"text_idx": "#000062", "text": "Gamlaa\u0301rskv\u00f8ld gj\u00f8rdi 15 t\u00e6r bestu verturin Tummas Gudmundsen upp, hv\u00f8rji l\u00f8g vo\u0301ru tey 20, i\u00f0 h\u00f8vdu kla\u0301ra\u00f0 seg best a\u0301 f\u00f8royska hittlistanum."}, {"text_idx": "#000063", "text": "Lagi\u00f0 Muscleman-Bla\u00f0 la\u0301 9 vikur ovast a\u0301 15 teimum bestu, hetta var longri enn nakar annar, og var vi\u00f0 til at gera samla\u00f0a stigatali\u00f0 hja\u0301 200 lagnum h\u00e6gri enn hja\u0301 \u00f8llum hinum l\u00f8gunum, i\u00f0 kappa\u00f0ust a\u0301 15 teimum bestu. Muscleman-Bla\u00f0 hja\u0301 200 fekk 208 stig, ta\u00f0 er 11 stig meira enn Forever And Beyond hja\u0301 Makrel og Herbergi\u00f0 hja\u0301 Pa\u0301ll Finnur Pa\u0301ll a\u0301 deildum \u00f8\u00f0rum pla\u0301ssi."}, {"text_idx": "#000065", "text": "Felags fyri \u00f8ll fimm tey ovastu l\u00f8gini a\u0301 listanum er, at tey fullu fyri ti\u0301\u00f0aravmarkingini, i\u00f0 er a\u0301 15 teimum bestu. Fyri at tryggja at bert ny\u0301ggjur to\u0301nleikur er a\u0301 listanum, ver\u00f0ur eitt lag tiki\u00f0 av listanum, ta\u0301 ta\u00f0 hevur veri\u00f0 15 vikur inni. Ti\u0301 er ikki gott at vita, hvussu ra\u00f0fylgjan hev\u00f0i veri\u00f0, um l\u00f8gini sluppu at royna seg li\u0301ka leingi, sum lurtarin ynskti at hava tey a\u0301 listanum. Heili 13 l\u00f8g eru fallin fyri hesi ti\u0301\u00f0aravmarking."}, {"text_idx": "#000066", "text": "I\u0301 u\u0301tvarpsa\u0301rinum 2005 hava veri\u00f0 47 sendingar av 15 teimum bestu. I\u0301 hesum sendingum hava 235 l\u00f8g roynt seg sum eykal\u00f8g, av teimun eru 129 komin inn a\u0301 listan. Av teimum 235 l\u00f8gunum, i\u00f0 hava veri\u00f0 eykal\u00f8g, hava 48 veri\u00f0 f\u00f8roysk og 34 av hesum eru komin inn a\u0301 listan."}, {"text_idx": "#000067", "text": "14 ymisk l\u00f8g hava ligi\u00f0 a\u0301 ovastu ro\u0301k i\u0301 farna a\u0301ri. Muscleman-Bla\u00f0 er eisini ovast a\u0301 hesum lista vi\u00f0 9 vikum, Green Day og Boulevard Of Broken Dreams er a\u0301 2. pla\u0301ssi vi\u00f0 6 vikum ovast, si\u0301\u00f0an kemur Herbergi\u00f0 hja\u0301 Pa\u0301ll Finnur Pa\u0301ll vi\u00f0 5 vikum ovast og Delta Goodrem & Brian Mcfadden vi\u00f0 Almost Here ovast i\u0301 4 vikur. 13 av teimum 14 l\u00f8gunum, sum hava ligi\u00f0 ovast eru i\u0301 topp 20 listanum fyri 2005. Einasta undantaki\u00f0 er ny\u0301ggja oddalagi\u00f0 Hung Up hja\u0301 Madonnu."}, {"text_idx": "#000068", "text": "15 t\u00e6r bestu fyri a\u0301ri 2005"}, {"text_idx": "#000069", "text": "Fri\u0301ggjakv\u00f8ldi\u00f0 og leygarkv\u00f8ldi\u00f0 vo\u0301ru konsertir i\u0301 Margarinfabrikkini i\u0301 Havn, b\u00e6\u00f0i kv\u00f8ldini vo\u0301ru v\u00e6l vitja\u00f0i, og konsertirnar gingu v\u00e6l. Ly\u0301st var vi\u00f0, at hetta vo\u0301ru ny\u0301ggjastu bo\u0301lkarnir i\u0301 landinum, og tveir av bo\u0301lkunum vo\u0301ru so ny\u0301ggir, at teir frumframf\u00f8rdu i\u0301 Margarinfabrikkini. Planet var vi\u00f0 leygarkv\u00f8ldi\u00f0 og kann sta\u00f0festa, at framti\u0301\u00f0in hja\u0301 f\u00f8royskum to\u0301nleiki er fj\u00f8llbroytt og spennandi."}, {"text_idx": "#000070", "text": "The Dreams var no\u0301gv besti bo\u0301lkur, hetta kv\u00f8ldi\u00f0 a\u0301 Margarinfabrikkini."}, {"text_idx": "#000071", "text": "Upplivingarnar vo\u0301ru no\u0301gvar, heilt fra\u0301 punki fra\u0301 gentubo\u0301lkinum Fake it, Paradox og MTV aktuellu The Dreams, til ny\u0301ggja Reggae bo\u0301lkin 3 Colours. Svakligasta upplivingin var ivaleyst The Headliners, me\u00f0an The story ends... vi\u00f0 si\u0301num yvirgeara\u00f0a gittarleikara, sum li\u0301ktist einum ungum Angus Young(honum u\u0301r AC/DC), sp\u00e6ldu si\u0301n heilt egna rokkto\u0301nleik."}, {"text_idx": "#000072", "text": "er ein spildurny\u0301ggjur bo\u0301lkur, talan er um fy\u0301ra ungar kvinnur, sum sp\u00e6la punk og punkkendan to\u0301nleik. Trummuleikarin tey fyrstu l\u00f8gini gj\u00f8rdist si\u0301\u00f0an ljo\u0301mbor\u00f0sleikari, og trummarin i\u0301 The Dreams yvirto\u0301k trummurnar, bassleikarin fo\u0301r at sp\u00e6la gittar og bassleikarin i\u0301 The Dreams to\u0301k bassin yvir, alt me\u00f0an gittarleikarin og sangarin i\u0301 The Dreams sp\u00e6ldi gittar alla konsertina. Kvinnurnar skiftust eisini um at syngja."}, {"text_idx": "#000073", "text": "\u201cLeitandi\u201d tykist at vera tann besta yvirskriftin at bru\u0301ka um Fake it, umframt, at t\u00e6r ikki h\u00f8vdu avgj\u00f8rt hv\u00f8r sp\u00e6ldi hvat ljo\u0301\u00f0f\u00f8ri, so var to\u0301nleikurin r\u00e6ttuliga blanda\u00f0ur. Tey fyrstu l\u00f8gini \u201cOrgasme\u201d og \u201cMy boyfriend\u201d vo\u0301ru ra\u0301\u00f0ur beint fram eftir n\u00f8sini punkur, teksturin: \u201cMy motherfuckin boyfriend is a motherfuckin asshole\u201d sigur alt. Me\u00f0an teirra u\u0301tga\u0301va av \u201cMy Happy endings\u201d og \u201cSaints on parade\u201d vo\u0301ru no\u0301gv fittari og brutu heilt fra\u0301. Ta\u00f0 hoyrdist, at her var talan um ein ny\u0301ggjan bo\u0301lk, sum ikki heilt hevur funni\u00f0 si\u0301na hyll enn. Men t\u00e6r vo\u0301ru spennandi."}, {"text_idx": "#000074", "text": "Bo\u0301lkurin, sum ju\u0301st hevur veri\u00f0 i\u0301 London og kappast i\u0301 eini MTV sending, var ordiliga v\u00e6l upplagdir. Tann gla\u00f0i og li\u0301vsja\u0301ttandi punkurin er fantastiska fangandi, og man skilir hvat MTV s\u00e6r i\u0301 The Dreams. Tann fullkomiliga yvirdrivna bretska accentin og punk utsjo\u0301ndin er kul, og l\u00f8gini eru sera popputt."}, {"text_idx": "#000075", "text": "Teir enda\u00f0u konsertina vi\u00f0 at skifta um ljo\u0301\u00f0f\u00f8ri og sp\u00e6ldu r\u00e6\u00f0uligar u\u0301tga\u0301vur av \u201cHalleluja\u201d og \u201cBad Moon Rising\u201d. Hetta var ein bo\u0301lkurin kom u\u0301t um pallkantin og hev\u00f0i no\u0301gv yvirskot."}, {"text_idx": "#000076", "text": "Hetta er ein tann mest spennandi ungi bo\u0301lkurin i\u0301 F\u00f8royum i\u0301 dag. Teir eru sjarmerandi, hava sterka u\u0301tstra\u0301ling og skriva ordliga fangandi l\u00f8g. To\u0301 vo\u0301ru teir ikki heilt a\u0301 sama st\u00f8\u00f0i, sum teir plaga, og ta\u00f0 var eitt sindur synd. Ta\u00f0 koyrdi ikki heilt li\u0301ka v\u00e6l, sum t.d. ta\u0301 Paradox sp\u00e6ldu fyri kru\u0301nprinsahju\u0301nunum"}, {"text_idx": "#000077", "text": "sp\u00e6lir reggae to\u0301nleik, hetta er ikki heimagj\u00f8rdur to\u0301nleikur, men alt l\u00f8g hja\u0301 \u00f8\u00f0rum, men tey vo\u0301ru v\u00e6l sp\u00e6ld. I\u0301 bo\u0301lkinum sp\u00e6la millum anna\u00f0 tri\u0301ggir limir u\u0301r Lama Sea, og teirra li\u0301vsgle\u00f0i stra\u0301la\u00f0i u\u0301t av pallinum. Sangarinnan og ko\u0301rgentan eru eisini framu\u0301r go\u0301\u00f0ar."}, {"text_idx": "#000078", "text": "Ta\u00f0 kundi to\u0301 veri\u00f0 eitt sindur meira a\u0301hugavert, um l\u00f8gini ikki \u00f8ll vo\u0301ru coverl\u00f8g, serliga skar\u00f0 ta\u00f0 i\u0301 oyrini, at bo\u0301lkurin valdi at sp\u00e6la eitt Bob Marley lagatyssi av Diana King. Tey a\u0301ttu i\u0301 minsta lagi at kunna gj\u00f8rt si\u0301tt egna lagatyssi."}, {"text_idx": "#000079", "text": "gav si\u0301num lurtarum eina svakliga uppliving. Hetta er ein rokkbo\u0301lkur vi\u00f0 skratjara, sum skapar garrvillar og sera sto\u0301rar ljo\u0301\u00f0myndir. The Headliners leg\u00f0i fyri vi\u00f0 n\u00f8krum fri\u00f0arligum l\u00f8gum, sum ikki rigga\u00f0u heilt v\u00e6l. Ta\u00f0 var ikki fyrr enn i\u0301 tri\u00f0ja lagi, at framf\u00f8rslan gj\u00f8rdist go\u0301\u00f0."}, {"text_idx": "#000081", "text": "Hetta er ein bo\u0301lkur, sum sp\u00e6lir undarligan moderna\u00f0an rokk, eitt li\u0301ti\u00f0 sindur i\u0301 sti\u0301l vi\u00f0 Queens of the Stone Age, to\u0301 uttan at herma. I\u0301 st\u00f8\u00f0um var framf\u00f8r\u00f0slan heilt fra\u0301li\u0301k, og rokka\u00f0i illa, men a\u00f0rar ti\u0301\u00f0ir koyrdi ta\u00f0 ikki li\u0301ka v\u00e6l. Gttarleikarin var garrvillur, og rann runt og li\u0301ktist einum ny\u0301ggjum Angus Young u\u0301r AC/DC.Hetta er ein \u00f8\u00f0iliga spennandi bo\u0301lkur, og teirra serligi rokkur fall eisini v\u00e6l i\u0301 oyrini hja\u0301 a\u0301sko\u00f0arunum."}, {"text_idx": "#000082", "text": "Sum heild var konsertin framu\u0301r go\u0301\u00f0, to\u0301 tyktus allir bo\u0301lkarnir uttan the Dreams og Paradox eitt sindur svingandi og o\u0301polera\u00f0ir, hetta kemst ivaleyst av, at hetta eru ny\u0301ggjastu bo\u0301lkar i\u0301 landinum."}]